**OPĆINA MAJUR**



**GODIŠNJE IZVJEŠĆE**

**O PROVEDBI PROVEDBENOG PROGRAMA**

**ZA 2022. GODINU**

Majur, siječanj 2023. godine

## **PREGLED STANJA U UPRAVNOM PODRUČJU**

Tijekom izvještajnog razdoblja od 1. siječnja do 31. prosinca 2022. godine Općina Majur je nastavila s redovnim poslovima, aktivnostima i projektima. Prijavljivali smo se na dostupne natječaje kako bi poboljšali uvjete života lokalnih stanovnika te sanirali štete od potresa. Svi poslovi izvršavani su savjesno i odgovorno s obzirom na postojeća ograničenja na koja sami ne možemo utjecati. Nedovoljna sredstva u općinskom proračunu nam ne dozvoljavaju veće investicije na sanaciji šteta od potresa na društvenim objektima.

Stanje svjetske Covid krize, rata u Ukrajini, poskupljenje energenata i materijala dodatno otežavaju i ovako tešku situaciju rada i ulaganja na području općine.

## **IZVJEŠĆE O NAPRETKU I PROVEDBI MJERA**

U Provedbenom programu Općine Majur za mandatno razdoblje 2021. – 2025. godine ukupno se provodi 6 mjera koje obuhvaćaju ciljeve iz hijerarhijskog nadređenog akta strateškog planiranja.

**Mjera 1. Komunalne djelatnosti i razvoj infrastrukture**

Općina Majur se prijavila na natječaj Fonda solidarnosti za sanaciju šteta od potresa na prometnoj infrastrukturi kako bi se sanirale štete i poboljšali uvjeti života. Kroz rad vlastitog pogona i zapošljavanje djelatnika u javnim radovima radimo na održavanju komunalne infrastrukture. Veći dio se odnosio na redovno održavanje objekata.

Zahvaljujući sufinanciranju Ministarstva regionalnog razvoj i fondova EU i vlastitim sredstvima obnovljen je Društveni dom u Svinici koji je stradao u potresu. Iz istih sredstava obnovili smo krovište i fasadu društvenih prostorija ŠNK „Radnik“ Majur. Kroz sredstva Fonda solidarnosti za obnovu prometne infrastrukture sanirane su dvije ceste Majur, Kolodvorska ulica i Mračaj, Stojakovića kosa. Započeli smo izradu projektne dokumentacije za izgradnju Sportsko rekreacijskog centra Majur.

Ukupna iznos po mjeri iznosi: 1.639.081,30 kuna.

**Mjera 2. Natalitet, odgoj i obrazovanje**

Općina Majur kroz redovnu mjeru sufinancira pomoć za novorođenčad i u ovom razdoblju isplaćene su 2 potpore. Kroz program pomoći obnove kupnje i izgradnje stambenih objekata ukupno su isplaćene 2 potpore u iznosu od 14.055,40 kuna. Redovno nastavljamo sufinancirati smještaj djece u dječjem vrtiću i u izvještajnom razdoblju iznos je iznosio 156.600,00 kuna, dok je za rad male škole izdvojeno 5.833,36 kuna, te za sufinanciranje izleta za školsku djecu 8.768,00 kuna za 8 djece, stipendije učenicima i studentima i učenicima 40.500,00 kuna, te školska prehrana u iznosu od 15.530,04 kune.

Ukupna iznos po mjeri iznosi: 244.286,80 kuna.

**Mjera 3. Potpomognute skupine – zdravstvo i socijalna skrb**

Kroz program u socijalnoj skrbi isplaćena su sredstva u iznosu od 2.800,00 kuna za 7 korisnika za jednokratnu pomoć te iznos 10.951,67 za troškove stanovanja za 12 korisnika.

Općina Majur provodi dva projekta financirana iz Europskog socijalnog fonda i to: projekt „Pružamo više“, 294.034,82 kuna utrošenih u izvještajnom razdoblju, kroz koji je osigurana prehrana za najugroženije stanovnike, dok je za 80 osoba osiguran obrok zbog stradanja u potresu. Također kroz isti projekt dostupna je i fizikalna terapija za starije osobe koji su u potrebi te prijevoz liječniku, i projekt „Zaželi i opet smo tu“ kroz koji je osigurana pomoć starijim osobama u njihovim domaćinstvima te je utrošeno 779.772,00 kuna. Kroz projekt „Korak prema zdravlju“ sufinanciramo uslugu fizikalne terapije za naše stanovnike u iznosu od 91.571,30 kuna.

Ukupna iznos po mjeri iznosi: 1.179.079,79 kuna.

**Mjera 4. Obnova i razvoj prostora i okolišne raznolikosti, gospodarstva i poljoprivrede**

Kroz ovu mjeru nije bilo financijskih izdataka, ali smo započeli suradnju sa susjednim općinama Hrvatskom Dubicom, Dvorom, Sunjom, Donjim Kukuruzarima i gradom Hrvatska Kostajnica oko osnivanja zajedničke Turističke zajednice područja.

**Mjera 5. Sport i civilno društvo u zajednici**

Općina Majur je iz svog proračuna potpomogla rad sportskih klubova ŠNK „Radnik“ Majur i SRU „Klen“ Majur u iznosu od 210.000,00 kuna te sufinanciramo projekte udruga civilnog društva u iznosu od 22.500,00 kuna.

Ukupna iznos po mjeri iznosi: 232.500,00 kuna.

**Mjera 6. Zaštita okoline i žitelja**

U izvještajnom razdoblju nije bilo financijskih izdataka po ovoj mjeri.

**Zaključak o ostvarenom napretku**

Mjere su provedene u skladu s dostupnim financijskim sredstvima koji su ograničavajući faktor za neka veća ulaganja i razvoj. Sa sadašnjom situacijom svodimo se na preživljavanje, no nažalost sredstva fiskalnog izravnanja koju očekujemo slijedeće godine se smanjuje zbog manjeg broja stanovnika u odnosu na prošli popis.

**Preporuka**

Nastaviti sa dosadašnjim radom, a uskoro očekujemo mogućnost sufinanciranja projekta iz EU fondova pa tu vidimo priliku za daljnji napredak.

## **DOPRINOS OSTVARENJU CILJEVA JAVNIH POLITIKA**

Ciljevi javnih politika kojima doprinosimo provedbi ovih mjera je poboljšanje uvjeta života stanovnika Općine Majur kroz svakodnevni rad te provedbu raznih projekata financiranih iz EU i nacionalnih sredstava. Područje Općine Majur koje je devastirano u Domovinskom ratu te dodatno u razornom potresu 29.12.2020. godine teško se oporavlja te je potrebna pomoć države kako bi područje oživjelo. Svojim radom i trudom, vlastitim sredstvima, uspijevamo tek preživljavati, a pitanje je dokad ćemo moći tako.